โดนแล้วดอกแรก! คลังเรียกเก็บภาษีตลาดหลักทรัพย์ครั้งแรกนับตั้งแต่ก่อตั้ง
โดนแล้วดอกแรก! คลังเรียกเก็บภาษีตลาดหลักทรัพย์ครั้งแรกนับตั้งแต่ก่อตั้ง
9 ส.ค. 2559

ผู้สื่อข่าวรายงานว่า เว็บไซต์ราชกิจจานุเบกษาเผยแพร่ประกาศอธิบดีกรมสรรพากร เกี่ยวกับภาษีเงินได้ เรื่องกำหนดนิติบุคคลตามมาตรา ๓๙ แห่งประมวลรัษฎากร
อาศัยอำนาจตามความในมาตรา ๓๙ แห่งประมวลรัษฎากร ซึ่งแก้ไขเพิ่มเติมโดยพระราชกำหนดแก้ไขเพิ่มเติมประมวลรัษฎากร (ฉบับที่ ๑๔) พ.ศ. ๒๕๒๙ อธิบดีกรมสรรพากร โดยอนุมัติรัฐมนตรีว่าการกระทรวงการคลัง จึงประกาศดังต่อไปนี้
ข้อ ๑ ให้นิติบุคคลดังต่อไปนี้เป็นบริษัทหรือห้างหุ้นส่วนนิติบุคคลตามมาตรา ๓๙ แห่งประมวลรัษฎากร
   (๑)   ตลาดหลักทรัพย์แห่งประเทศไทย
ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเษกษาเป็นต้นไป โดยประกาศ ณ วันที่ ๑๓ กรกฎาคม พ.ศ.๒๕๕๙
อนึ่ง มีความเห็นจากวงการตลาดหุ้นว่า การเก็บภาษีในครั้งนี้เป็นการเรียกเก็บภาษีครั้งนี้ เป็นครั้งแรกนับตั้งแต่ตลาดหลักทรัพย์แห่งประเทศไทยก่อตั้งขึ้นมา 41 ปี โดยการเข้าเก็บภาษีในครั้งนี้ยังไม่เป็นที่แน่ชัดว่าเพื่อเป็นแลกกับการที่กระทรวงการคลังไม่เข้ามาถือหุ้นในตลาดหลักทรัพย์ หรือหลังจากนี้ทางกระทรวงการคลังยังมีความต้องการที่จะเข้ามาถือหุ้นในตลาดหลักทรัพย์อีก